Diari Oficial de la Generalitat Valenciana


Sumari del DOGV 5985, del 31-03-2009 (2009/3416)

RESOLUCIÓ de 20 de gener de 2009, de la Direcció General d'Energia, per la qual s'atorga a l'empresa Iberdrola Distribución Eléctrica, SAU, autorització administrativa i aprovació del projecte d'execució per a la modificació de la línia elèctrica aèria d'alta tensió, simple circuit, a 132 kV, Sant Vicent - Cementos Carrús, entre els suports núm. 18B i núm. 19B, al paratge de Fontcalent, al terme municipal d'Alacant. Expedient número ATLIRE/2008/115/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5985

Data del DOGV
:   31-03-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/3416


Data del document
:   20-01-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Alacant
    * empresa privada
    * subministrament d'energia elèctrica

RESOLUCIÓ de 20 de gener de 2009, de la Direcció General d'Energia, per la qual s'atorga a l'empresa Iberdrola Distribución Eléctrica, SAU, autorització administrativa i aprovació del projecte d'execució per a la modificació de la línia elèctrica aèria d'alta tensió, simple circuit, a 132 kV, Sant Vicent - Cementos Carrús, entre els suports núm. 18B i núm. 19B, al paratge de Fontcalent, al terme municipal d'Alacant. Expedient número ATLIRE/2008/115/03. [2009/3416]  
Vist l'expedient amb referència ATLIRE/2008/115/03 incoat pel Servici Territorial d'Energia d'Alacant a instàncies d'Iberdrola Distribución Eléctrica, SAU, amb domicili a l'efecte de notificacions a València 46282, carrer de Menorca, 19, relatiu a la sol·licitud de 7 d'octubre de 2008, sobre autorització administrativa i aprovació de projecte d'execució, per a la modificació de la línia elèctrica aèria d'alta tensió, simple circuit, a 132 kV Sant Vicent - Cementos Carrús, entre el suport núm. 18B i núm. 19B, al paratge de Fontcalent, al terme municipal d'Alacant.  
A la mencionada petició s'acompanya projecte d'execució firmat per un enginyer competent i visat pel col·legi oficial corresponent amb data 18 de setembre de 2008.  
Vist que el dia 19 de novembre de 2008 es va publicar en el Butlletí Oficial de la Província d'Alacant, número 223, la informació pública prevista en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, per a ser examinat el projecte de la instal·lació i formular les al·legacions que s'estimaren oportunes.  
D'acord amb la documentació que hi ha en l'expedient, no s'han presentat al·legacions a la mencionada sol·licitud dins del termini establit reglamentàriament.  
Vist que consta com a antecedents a esta actuació, les resolucions del Ministeri de Foment en què s'aproven els expedients d'informació pública i definitivament sobre Document Complementari a l'Estudi Informatiu del Projecte de la Línia d'Alta Velocitat Madrid - Castella-la Manxa - Comunitat Valenciana - Regió de Múrcia. Accés a Alacant/Elx i sobre Estudi Informatiu del Projecte de Remodelació de la Xarxa Arterial Ferroviària d'Alacant publicats, respectivament, en el Butlletí Oficial de l'Estat el 10 de maig de 2003 i el 6 d'octubre de 2006.  
Vist que d'acord amb el mencionat Decret 88/2005, amb data 28 d'octubre de 2008, es va traslladar a Red Eléctrica de España SA, separata del projecte tècnic de la instal·lació, a l'objecte corresponent perquè prestara la seua conformitat o oposició i, si és el cas, les condicions tècniques procedents a l'autorització sol·licitada.  
D'acord amb la documentació que hi ha en l'expedient no s'han presentat al·legacions a la mencionada sol·licitud.  
Vist que, d'acord amb la sol·licitud i el projecte d'execució presentats, la finalitat que es perseguix amb la instal·lació sol·licitada és l'adequació de l'actual línia elèctrica en servici, a fi d'adaptar-la a les necessitats derivades de la construcció de la línia d'alta velocitat de Llevant, promoguda per l'administrador d'Infraestructures Ferroviàries.  
Vist que el Servici Territorial d'Energia d'Alacant, competent per a la instrucció de l'expedient de sol·licitud, n'ha emés un informe favorable.  
Vist que Iberdrola Distribución Eléctrica, SAU, es troba inscrita definitivament en la secció primera del Registre Administratiu de Distribuïdors, Comercialitzadors i Consumidors qualificats, amb àmbit d'actuació nacional.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que la sol·licitud ha complit els requisits que establixen la Llei 54/1997, de 27 de Novembre, del Sector Elèctric; el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, i el Decret 88/2005, de 29 d'abril, del Consell de la Generalitat pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.   
Atés la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Autoritzar administrativament a l'empresa Iberdrola Distribución Eléctrica, SAU, la modificació de la línia elèctrica aèria d'alta tensió, simple circuit, a 132 kV Sant Vicent - Cementos - Carrús, entre el suport núm. 18B i núm. 19B, al paratge de Fontcalent, al terme municipal d'Alacant i les característiques principals de la qual són les següents:  
- Traçat: entre els suports núm. 18B i núm. 19B de la línia elèctrica a 132 kV Sant Vicent - Cementos - Carrús, substituint ambdós suports i instal·lant un nou suport identificat com a núm. 19.  
- Tensió nominal: 132 kV (1ª categoria).  
- Freqüència: 50 Hz.  
- Tipologia constructiva: aèria.  
Inici de la línia: suport núm. 18B, nou.  
Final de la línia: suport núm. 19B, nou.   
Igualment el suport núm. 19, intermedi dels dos anteriors, se substituïx per un suport de nova planta.  
El nou buit entre els suports esmentats núm. 18B i núm. 19B, té una longitud de 335 m.  
Conductors: d'alumini-acer tipus LA - 280 (Hawk) amb una secció total de 281'1 mm², amb aïlladors de material compòsit tipus U120AB132. En tota la seua longitud porta un conductor de terra òptic del tipus OPGW - 14, de secció total 102'2 mm².  
Suports: d'estructura metàl·lica, amb angulars de costats iguals, galvanitzats en calent, organitzats en gelosia senzilla. Són del tipus 646/B30 i 646/B18, respectivament, i el nou (suport núm. 19) és del tipus 646/B18.  
La fonamentació és independent per a cada un dels suports, de formigó en massa i qualitat HM - 20/P/40  
Connexions de terra: sistema mixt de piques i anelles.  
- Pressupost total: 115.808'04 euros.  
Segon  
Aprovar el projecte d'execució referit a la modificació de la línia autoritzada en el punt primer de la present resolució, firmat per tècnic competent i visat en el col·legi oficial corresponent el 18 de setembre de 2008, i sotmetre'l a les condicions següents:  
1. La instal·lació haurà de realitzar-se d'acord amb el projecte presentat.  
2. El termini d'execució de la instal·lació serà de sis mesos comptadors a partir de la notificació de la present resolució. No obstant això, abans de l'acabament del termini esmentat, Iberdrola Distribución Eléctrica, SAU, podrà sol·licitar-ne una ampliació per mitjà de sol·licitud motivada davant d'esta Direcció General d'Energia.   
3. El titular informarà de l'acabament de les obres al Servici Territorial d'Energia d'Alacant a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per un tècnic facultatiu competent en què s'acredite que està d'acord amb els reglaments tècnics en la matèria, segons establix la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
4. En el cas que per a finalitzar l'execució de la instal·lació objecte del projecte, es requerisca posar una part d'esta en tensió, haurà de ser sol·licitat al Servici Territorial d'Energia d'Alacant, que establirà, si és el cas, les condicions que s'hagen d'aplicar. No obstant això, transcorregut un mes des de l'obtenció del certificat d'acabament parcial d'obra, sense que el peticionari haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió, i es procedirà a la desconnexió en el cas que ja estiguera en funcionament.  
5. L'administració deixarà sense efecte la present resolució en el moment en què observe l'incompliment de les condicions que s'hi imposen.  
6. La present resolució s'atorga sense perjuí de les concessions i autoritzacions que siguen necessàries, d'acord amb altres disposicions que resulten aplicables i, en especial, les relatives a l'ordenació de territori i al medi ambient  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 20 de gener de 2009.- El director general d'Energia: Antonio Cejalvo Lapeña.